...બુમરાહ ઘાયલ થતાં માત્ર બે ટેસ્ટનો અનુભવ ધરાવનાર સિરાજ ઉપર અચાનક જ ભારતીય બૉલિંગ આક્રમણમાં 'સિનિર બૉલર' તરીકેની જવાબદારી આવી પડી. સિરાજે ગાબા ખાતે પાંચ વિકેટ ખેરવીને સૌને પ્રભાવિત કરી દીધા હતા.

બે વર્ષ અગાઉ ભારતીય ટીમ ઑસ્ટ્રેલિયા ગઈ ત્યારે સિરાઝે વન-ડેમાં પદાર્પણ કર્યું હતું. જોકે ભારતના મહત્ત્વના બૉલર શમી અને ઉમેશ યાદવ ઘાયલ થયા ન હોત તો કદાચ સિરાજને ટેસ્ટ રમવાની તક સાંપડી ન હોત. પરંતુ અત્યારે તે ટીમના સ્ટ્રાઇક બૉલર બની ગયા છે.

ટી. નટરાજન

તામિલનાડુના આ બૉલર પાસે તો ફર્સ્ટ ક્લાસ ક્રિકેટનો પણ પૂ... બાકીનો લેખ લખો:
એમ લાગે કે તે નિયમિત બૅટ્સમૅન છે. એ દિવસે તેમણે 67 રન ફટકાર્યા ત્યારે તેના પિતાનું રીઍક્શન એ હતું કે 'તેણે સદી સુધી પહોંચવાની જરૂર હતી.'

ગમે તે હોય પણ ભારતને વૉશિંગ્ટન સુંદરના રૂપમાં એક એવા ઑલરાઉન્ડર ખેલાડી મળ્યા છે જેઓ ટીમનો ધબડકો અટકાવી શકે છે.

નવદીપ સૈની

ભારતની ટી-20 ટીમમાં સૈનીનું નામ નવું નથી, પરંતુ ટેસ્ટ ટીમમાં તેઓ નવા જરૂર છે.

ભારતીય ક્રિકેટ બોર્ડ કે પસંદગીકારો જે નવી ફોજ તૈયાર કરી રહ્યા છે, તેમાં એક જવાન તરીકે નવદીપ સૈની પણ સામેલ છે.

સૈની કદાચ અન્ય નવોદિતો જેટલા ઝંઝાવાતી દેખાતા નથી, પરંતુ તેમનામાં અદભુત સ્કીલ છે. બૉલને સ્વિંગ કરવામાં તેઓ અન્ય તમામને પાછળ રાખી દે છે.

જસપ્રિત બુમરાહ બાદ સૌથી ઘાતક કોઈ બની શકે તેમ હોય તો તે નવદીપ સૈની છે. તેમણે આઈ.પી.એલ.માં ઘણી વાર આ પ્રકારના ચમકારા દાખવેલા છે.

હનુમા  વિહારી

હનુમા વિહારી અને અશ્વિન

વિરાટ કોહલીની ગેરહાજરીમાં ભારતની મિડલ ઑર્ડર બૅટિંગ નબળી પડી જણાતી હતી. સિડની ખાતે 2021ના વર્ષની પહેલી જ ટેસ્ટમાં ભારતનો પરાજય નિશ્ચિત જ લાગતો હતો.

ઋષભ પંતે આક્રમક બેટિંગ કરીને ટીમને ટાર્ગેટથી નજીક પહોંચાડવાનો પ્રયાસ કર્યો હતો, પરંતુ તેમની વિકેટ પડ્યા બાદ ભારત હારની અણી પર હતું, ત્યારે હનુમા વિહારી અને રવિચંદ્રન અશ્વિને મળીને ટીમને પરાજયમાંથી ઉગારી હતી.

2018માં ઇંગ્લૅન્ડના પ્રવાસ દરમિયાન વિહારીએ તેમની કારકિર્દીનો પ્રારંભ કર્યો હતો એટલે વર્તમાન ટીમના નવદિતોની માફક તેમને સાવ બિનઅનુભવી કહી શકાય નહીં, પરંતુ સિડની ટેસ્ટમાં સાડા ચાર કલાક સુધી બેટિંગ કરીને ઑસ્ટ્રેલિયન બૉલિંગ આક્રમણનો સામનો કરીને વિહારીએ પોતાની હાજરીની નોંધ લેવડાવી છે.

તેમણે આ પ્રદર્શન દ્વારા એ વાતની ખાતરી કરાવી દીધી છે કે ભારતીય ક્રિકેટનું ભવિષ્યમાં યુવાન પેઢીના હાથમાં સુરક્ષિત છે.

તમે અમને ફેસબુક, ઇન્સ્ટાગ્રામ, યૂટ્યૂબ અને ટ્વિટર પર ફોલો કરી શકો છો